जौनपुर। वीर बहादुर सिंह पूर्वांचल विश्वविद्यालय ग्रामोदय समिति के समन्वयक शील निधि सिंह ने बताया कि दो अक्टूबर को राष्ट्रपिता महात्मा गांधी की जयंती है। उसी ​दिन विश्वविद्यालय का स्थापना दिवस है। इस अवसर पर विश्वविद्यालय में सांस्कृतिक कार्यक्रम का आयोजन किया जा रहा है। रघुपति राघव राजा राम एक भारतीय प्रसिद्ध भजन है तथा राष्ट्रपिता महात्मा गांधी का सबसे पसंदीदा भजन था। उसी से प्रेरणा लेकर राम के आदर्श चरित्र की शिक्षा देने हेतु सांस्कृतिक कार्यक्रम के अन्तर्गत श्री राम कथा का आयोजन किया जाएगा। इसके साथ ही विश्व स्तरीय शास्त्री संगीत के भी कार्यक्रम होंगे।